
	1.
	Informatīvais ziņojums
Informatīvais ziņojums “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi”
	Iebildums (VARAM - 14.09.2026.)
Informatīvā ziņojumā pielikuma “Trešo valstu pilsoņu uzturēšanās Latvijā kontroles un tiesiskā regulējuma pilnveidošanas plāns” 3.4. punkts noteic pasākumu koordinēt starpinstitucionālo sadarbību, lai nodrošinātu iestāžu  efektīvu darbību un sadarbību trešo valstu pilsoņu uzturēšanās nosacījumu ievērošanas kontrolē Latvijā, savukārt  3.5. punkts noteic pasākumu izstrādāt metodiskos norādījumus  kontrolējošām iestādēm par trešo valstu pilsoņu tiesiskā statusa un uzturēšanās dokumentu derīguma pārbaudi, savas kompetences ietvaros veicot personu pārbaudes. Par minēto pasākumu izpildi pašvaldības policija ir noteikta par līdzatbildīgo iestādi.
Vēršam uzmanību, ka saskaņā ar Valsts pārvaldes iekārtas likuma 10. panta pirmo daļu  valsts pārvalde ir pakļauta likumam un tiesībām. Tā darbojas normatīvajos aktos noteiktās kompetences ietvaros. Valsts pārvalde savas pilnvaras var izmantot tikai atbilstoši pilnvarojuma jēgai un mērķim. Likuma “Par policiju” 19. panta otrās daļas 7. punkts noteic, ka pašvaldības policijas pienākumos ietilpst Valsts robežsardzes atbalstīšana ārvalstnieku un bezvalstnieku ieceļošanas, uzturēšanās, izceļošanas un tranzīta noteikumu ievērošanas kontrolē un profilaksē. Savukārt Imigrācijas likuma 51. – 54. pants regulē institūciju kompetenci veikt kontroli pār imigrācijas noteikumu ievērošanu, tostarp tiesības aizturēt ārzemniekus, nosakot šādas tiesības tikai Valsts robežsardzes un Valsts policijas amatpersonām. Saskaņā ar Imigrācijas likumā noteikto uz pašvaldības policiju attiecas tikai šā likuma 38. panta pirmā daļa, kas paredz, ka pašvaldības policija kā jebkura cita pašvaldības iestāde informē Pilsonības un migrācijas lietu pārvaldi, ja to rīcībā ir informācija par šā likuma 34., 35. vai 36. panta pirmajā daļā minētajiem nosacījumiem.
Oficiālo publikāciju un tiesiskās informācijas likuma 9. panta sestā daļas 2. punkts noteic, ja konstatē pretrunu starp vienāda juridiska spēka vispārējo un speciālo tiesību normu, vispārējo tiesību normu piemēro tiktāl, ciktāl to neierobežo speciālā tiesību norma. Tādējādi pašvaldības policijai ir pienākums ievērot Imigrācijas likumā noteikto institūciju kompetenci, citiem vārdiem, pašvaldības policijai nav tiesiska pamata veikt kontroles pasākumus pār trešo valstu pilsoņiem.
Ievērojot iepriekš minēto, lūdzam precizēt informatīvo ziņojumu un svītrot no informatīvā ziņojuma 3.4. un 3.5. punkta norādi uz pašvaldības policiju. Vienlaikus izsakām priekšlikumu izvērtēt iespēju papildināt informatīvo ziņojumu ar rīcību virzīt grozījumus Imigrācijas likumā, kas paredzētu pašvaldības policijas kompetenci imigrācijas jautājumos.
 
Piedāvātā redakcija
-
	Nav ņemts vērā
Iebildums nav īstenojams, jo pašvaldības policija kā līdzatbildīgā institūcija ir norādīta informatīvā ziņojuma "Par trešo valstu pilsoņu uzturēšanās Latvijā tiesiskā regulējuma pilnveidošanu" (25-TA-787) pielikuma "Trešo valstu pilsoņu uzturēšanās Latvijā kontroles un tiesiskā regulējuma pilnveidošanas plāns" 3.4. un 3.5. punktā, par kura izpildi tiek ziņots saskaņojamajā informatīvajā ziņojumā “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi” (26-TA-2130).

	2.
	Informatīvais ziņojums
Informatīvais ziņojums “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi”
	Priekšlikums (LDDK - 14.09.2026.)
Latvijas Darba devēju konfederācija (turpmāk - LDDK) ir izvērtējusi Iekšlietu ministrijas sagatavoto informatīvo ziņojumu “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi” (nosaukumā minētais plāns turpmāk - Plāns). LDDK neiebilst pret informatīvā ziņojuma mērķi sniegt Ministru kabinetam informāciju par Plānā paredzēto pasākumu izpildi un kopumā atbalsta tā turpmāku virzību, tomēr lūdz precizēt Plāna 3.2. pasākuma izpildes novērtējumu.
Plāna 3.2. pasākums paredz regulāras konsulāro amatpersonu mācības trešo valstu pilsoņu iesniegto dokumentu izvērtēšanā. Kā izpildes pamatojums norādīts, ka 2026. gada 14. un 15. oktobrī Ankarā paredzēto mācību programmā plānots iekļaut attiecīgos jautājumus, vienlaikus pasākums novērtēts kā “izpildīts”. No informatīvajā ziņojumā ietvertās informācijas neizriet, ka līdz ziņojuma sagatavošanas brīdim šādas mācības būtu faktiski īstenotas. Vienlaikus Plāna 3.8. pasākums novērtēts kā “daļēji izpildīts”, jo tā faktiskā īstenošana paredzēta vēlāk. LDDK lūdz nodrošināt konsekventu pieeju Plāna pasākumu izpildes statusa noteikšanai un attiecīgi precizēt novērtējumu.
Piedāvātā redakcija
-
	Ņemts vērā
Plāna 3.2. pasākuma novērtējums precizēts, norādot, ka pasākums ir daļēji izpildīts.

	Informatīvais ziņojums
Informatīvais ziņojums “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi”
	Priekšlikums (VARAM - 28.09.2026. - pēc termiņa)
Izsakām priekšlikumu izvērtēt iespēju papildināt informatīvo ziņojumu ar rīcību virzīt grozījumu Imigrācijas likumā, kas paredzētu pašvaldības policijas kompetenci imigrācijas jautājumos.
Informatīvā ziņojumā pielikuma “Trešo valstu pilsoņu uzturēšanās Latvijā kontroles un tiesiskā regulējuma pilnveidošanas plāns” 3.4. punkts noteic pasākumu koordinēt starpinstitucionālo sadarbību, lai nodrošinātu iestāžu  efektīvu darbību un sadarbību trešo valstu pilsoņu uzturēšanās nosacījumu ievērošanas kontrolē Latvijā, savukārt  3.5. punkts noteic pasākumu izstrādāt metodiskos norādījumus  kontrolējošām iestādēm par trešo valstu pilsoņu tiesiskā statusa un uzturēšanās dokumentu derīguma pārbaudi, savas kompetences ietvaros veicot personu pārbaudes. Par minēto pasākumu izpildi pašvaldības policija ir noteikta par līdzatbildīgo iestādi.
Vēršam uzmanību, ka saskaņā ar Valsts pārvaldes iekārtas likuma 10. panta pirmo daļu  valsts pārvalde ir pakļauta likumam un tiesībām. Tā darbojas normatīvajos aktos noteiktās kompetences ietvaros. Valsts pārvalde savas pilnvaras var izmantot tikai atbilstoši pilnvarojuma jēgai un mērķim. Likuma “Par policiju” 19. panta otrās daļas 7. punkts noteic, ka pašvaldības policijas pienākumos ietilpst Valsts robežsardzes atbalstīšana ārvalstnieku un bezvalstnieku ieceļošanas, uzturēšanās, izceļošanas un tranzīta noteikumu ievērošanas kontrolē un profilaksē.  Tādējādi pašvaldības policija var atbalstīt Valsts robežsardzi tikai savas kompetences ietvaros. Savukārt Imigrācijas likuma 51. – 54. pants regulē institūciju kompetenci veikt kontroli pār imigrācijas noteikumu ievērošanu, tostarp tiesības aizturēt ārzemniekus, nosakot šādas tiesības tikai Valsts robežsardzes un Valsts policijas amatpersonām. Saskaņā ar Imigrācijas likumā noteikto uz pašvaldības policiju attiecas tikai šā likuma 38. panta pirmā daļa, kas paredz, ka pašvaldības policija kā jebkura cita pašvaldības iestāde informē Pilsonības un migrācijas lietu pārvaldi, ja to rīcībā ir informācija par šā likuma 34., 35. vai 36. panta pirmajā daļā minētajiem nosacījumiem. Turklāt vēršam uzmanību, ka Oficiālo publikāciju un tiesiskās informācijas likuma 9. panta sestā daļas 2. punkts noteic, ja konstatē pretrunu starp vienāda juridiska spēka vispārējo un speciālo tiesību normu, vispārējo tiesību normu piemēro tiktāl, ciktāl to neierobežo speciālā tiesību norma.
Ņemot vērā iepriekš minēto, pašvaldības policijai ir pienākums ievērot Imigrācijas likumā noteikto institūciju kompetenci, citiem vārdiem, pašvaldības policijai nav tiesiska pamata veikt kontroles pasākumus pār trešo valstu pilsoņiem.


 
Piedāvātā redakcija
-
	Nav ņemts vērā
Priekšlikums nav īstenojams, jo pašvaldības policija kā līdzatbildīgā institūcija ir norādīta informatīvā ziņojuma "Par trešo valstu pilsoņu uzturēšanās Latvijā tiesiskā regulējuma pilnveidošanu" (25-TA-787) pielikuma "Trešo valstu pilsoņu uzturēšanās Latvijā kontroles un tiesiskā regulējuma pilnveidošanas plāns" 3.4. un 3.5. punktā, par kura izpildi tiek ziņots saskaņojamajā informatīvajā ziņojumā “Par trešo valstu pilsoņu uzturēšanās Latvijā kontroles un tiesiskā regulējuma pilnveidošanas plānā paredzēto pasākumu izpildi” (26-TA-2130).

